JR ตุน Backlog แน่น 5.3 พันลบ. ทยอยรับรู้รายได้ถึงปี 67 เดินหน้าประมูลงานเพิ่ม
JR คาดไตรมาส 3/64 โตต่อเนื่อง หลังเริ่มส่งมอบงานตามแผน เซ็นสัญญาใหม่อีกกว่า 100 ลบ. ตุน Backlog แน่น 5.3 พันลบ. ทยอยรับรู้รายได้ยาวถึงปี 67 เดินหน้าประมูลงานไตรมาส 4/64 เพิ่ม 200 ลบ. ส่วนปี 67 อีกราว 7 พันลบ.
JR ตุน Backlog แน่น 5.3 พันลบ. ทยอยรับรู้รายได้ยาวถึงปี 67 เดินหน้าประมูลงานไตรมาส 4/64 เพิ่ม 200 ลบ. ส่วนปี 67 อีกราว 7 พันลบ.
20 ก.ย. 2564

นายจรัญ วิวัฒน์เจษฎาวุฒิ ประธานเจ้าหน้าที่บริหาร บริษัท เจ.อาร์.ดับเบิ้ลยู.ยูทิลิตี้ จำกัด (มหาชน) หรือ JR เปิดเผยว่า บริษัทยังคงเดินหน้าเข้าประมูลงานช่วงไตรมาส 4/2564 อย่างต่อเนื่องอีกราว 200 ล้านบาท แบ่งเป็น งานวางระบบไฟฟ้า 180 ล้านบาท และงานวางระบบสื่อสาร 19 ล้านบาท และในช่วงปี 2565 ยังมีงานที่จะเข้าประมูลอีกราว 7 พันล้านบาท แบ่งเป็นงานวางระบบไฟฟ้า 6.7 พันล้านบาท และงานวางระบบสื่อสาร 480 ล้านบาท
ส่วนผลประกอบการในไตรมาส 3/64 คาดว่าจะเติบโตต่อเนื่องจากการเริ่มเข้าส่งมอบงานได้ตามปกติและมีงาน Access Node CAT  THIX Bangrak ที่ได้เซ็นสัญญาอีกราว 87 ล้านบาท และงานระบบสื่อสารโทรคมนาคมและเทคโนโลยีสารสนเทศอีก 15 ล้านบาท
โดย ณ สิ้นสุดเดือนมิ.ย. 2564 บริษัทมี Backlog อยู่ที่ 5.3 พันล้านบาท ทยอยรับรู้ต่อเนื่องถึงปี 2567 โดยจะทยอยรับรู้ในปีนี้ 1.4 พันล้านบาท, ปี 2565 ราว 2.5 พันล้านบาท, ปี 2566 ที่ 1.1 พันล้านบาท และปี 2567 ที่ 106 ล้านบาท
ด้านงานโครงการเปลี่ยนระบบสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีเหลืองและสายสีชมพูเฟส 2 มูลค่ากว่า 6,000 ล้านบาท ปัจจุบันอยู่ระหว่างการออกแบบและวางแผน โดยคาดว่าจะประกาศผลได้ในช่วงต้นปี 65 ซึ่งจะเข้ามาช่วยสร้างการเติบโตให้กับบริษัทได้ในอนาคต
รวมถึงบริษัทยังใช้ความเป็น Engineering Base และ IT Solution Base ซึ่งเป็นจุดแข็งของบริษัท ในการขยายงานไปยังประเภท Oil&amp;Gas มากขึ้น ซึ่งปัจจุบันเริ่มมีกลุ่มลูกค้าและรายได้เข้ามาแล้ว